Άκραμ Αφίφ

Ο **Άκραμ Χασάν Αφίφ Γιάχια Αφίφ** () (18 Νοεμβρίου 1996) είναι Καταριανός επαγγελματίας ποδοσφαιριστής, ο οποίος αγωνίζεται ως αριστερός πλάγιος μέσος για την Αλ Σαντ ΣΚ. Είναι διεθνής με την Εθνική Κατάρ ανδρών.

Στην αρχή της σταδιοδρομίας του, θεωρήθηκε ως ένας από τους πιο πολλά υποσχόμενους Καταριανούς παίκτες. Ο Αφίφ κέρδισε το βραβείο του Ασιάτη Ποδοσφαιριστή της Χρονιάς το 2019.

## Σταδιοδρομία σε συλλόγους
Ο Αφίφ ξεκίνησε στις ακαδημίες νέων της Αλ Μαρχίγια και στη συνέχεια εντάχθηκε στην Αλ Σαντ ΣΚ το 2009. Στη συνέχεια, κατά τη διάρκεια του χρόνου του στην Ακαδημία Ασπάιρ, ο Αφίφ ταξίδεψε στην Ισπανία σε ένα πρόγραμμα ανταλλαγής φοιτητών και έπαιξε για τις ομάδες νέων της Σεβίλλης και της Βιγιαρεάλ.

Εκπροσώπησε τη Σεβίλλη στο Διεθνές Κύπελλο Αλ Κας το 2013, σημειώνοντας 2 γκολ και δίνοντας μια ασίστ στον πρώτο αγώνα της ομάδας, ο οποίος έληξε με νίκη 3–0 εναντίον της Ακαδημίας Ασπάιρ.

Ο Αφίφ αργότερα εντάχθηκε στην ομάδα νέων της Βιγιαρεάλ.

### Όιπεν
Τον Ιανουάριο του 2015, ο Αφίφ υπέγραψε με τη βελγική ΚΑΣ Όιπεν. Σκόραρε ένα γκολ στο ντεμπούτο του εναντίον της Έεντραχτ Άαλστ στις 19 Ιανουαρίου. Στις 24 Ιανουαρίου, στον επόμενο αγώνα του, ενάντια στην ΚΡΚ Μέχελεν, έδωσε ασίστ σε τρία από τα πέντε γκολ της ομάδας του.

Ο Αφίφ ολοκλήρωσε την πρώτη του σεζόν με 2 γκολ σε 9 αγώνες. Στις 18 Μαρτίου 2016, σημείωσε 2 γκολ σε μια εντός έδρας νίκη με 4–0 εναντίον της ΚΣΦ Ρούσελαρε.

### Βιγιαρεάλ
Στις 8 Μαΐου 2016, επιβεβαιώθηκε ότι ο Αφίφ θα επέστρεφε στη Βιγιαρεάλ, αυτή τη φορά με μόνιμη συμφωνία. Με αυτόν τον τρόπο, έγινε ο πρώτος Καταριανός στην ιστορία της Πριμέρα Ντιβισιόν. Στις 4 Αυγούστου, δόθηκε με μονοετή δανεισμό στη Σπόρτινγκ Χιχόν.

Ο Αφίφ έκανε το ντεμπούτο του στην Πριμέρα Ντιβισιόν στις 21 Αυγούστου 2016, μπαίνοντας ως αλλαγή σε μια εντός έδρας νίκη με 2–1 εναντίον της Αθλέτικ Μπιλμπάο. Μετά από εννέα αγώνες πρωταθλήματος, στις 14 Ιουλίου 2017 επέστρεψε στην Όιπεν ως δανεικός για ένα χρόνο.

### Αλ Σαντ
Ο Αφίφ επέστρεψε στην πατρίδα του τον Ιανουάριο του 2018, όπου εντάχθηκε με δανεισμό στην Αλ Σαντ, με την οποία είχε μια πολύ επιτυχημένη σεζόν. Στις 8 Ιουλίου 2020, η μεταγραφή έγινε μόνιμη, καθώς εντάχθηκε στην ομάδα με ποσό μεταγραφής 1 εκατ. ευρώ.

## Εθνική ομάδα
μικρογραφία| Ο Αφίφ με την Εθνική Κατάρ Κ23 το 2018.
Ο Αφίφ συμμετείχε στα προκριματικά για το Ασιατικό Πρωτάθλημα Κ19 του 2014. Κατά τη διάρκεια της τελικής φάσης της διοργάνωσης, σημείωσε το μοναδικό γκολ στον τελικό εναντίον της ΛΔ Κορέας, για να δώσει τη νίκη στο Κατάρ.

Κλήθηκε στην Εθνική Κατάρ ανδρών τον Σεπτέμβριο του 2015, από τον προπονητή Χοσέ Ντανιέλ Καρένιο. Σκόραρε στη νίκη του Κατάρ με 15–0 εναντίον του Μπουτάν στις 3 Σεπτεμβρίου 2015 κατά τη διάρκεια των προκριματικών του Παγκοσμίου Κυπέλλου 2018. Επίσης, κατέγραψε και μια ασίστ στον αγώνα.

Κατά τη διάρκεια της επιτυχημένης εκστρατείας του Κατάρ στο Ασιατικό Κύπελλο Εθνών του 2019, ο Αφίφ έπαιξε πρωταρχικό ρόλο, βοηθώντας την ομάδα του να σηκώσει το τρόπαιο, σημειώνοντας συνολικά 10 ασίστ, ένα νέο ρεκόρ στη διοργάνωση.

Στις 3 Ιανουαρίου 2024, ονομάστηκε στην ομάδα του Κατάρ για το Ασιατικό Κύπελλο Εθνών του 2023. Στον εναρκτήριο αγώνα της ομάδας του στη διοργάνωση, σκόραρε δύο φορές, καθώς το Κατάρ κέρδισε τον Λίβανο με 3–0 στο Εθνικό Στάδιο Λουσαΐλ. Σκόραρε το μοναδικό γκολ στον δεύτερο αγώνα του Ομίλου Α του Κατάρ, μια νίκη με 1–0 επί του Τατζικιστάν, για να το φέρει στη φάση των νοκ άουτ. Στη φάση των 16, σημείωσε το νικητήριο γκολ σε μια νίκη 2-1 επί της Παλαιστίνης. Στον ημιτελικό αγώνα ενάντια στο Ιράν, σημείωσε 1 γκολ και έδωσε 1 ασίστ σε μια νίκη με 3–2, με τη χώρα του να προκρίνεται στον τελικό της διοργάνωσης για δεύτερη συνεχόμενη φορά. Ο Αφίφ σημείωσε χατ-τρικ με πέναλτι στον τελικό τον οποίο κέρδισε το Κατάρ με 3–1 εναντίον της Ιορδανίας. Επιπλέον, κατάφερε να τερματίσει ως πρώτος σκόρερ, με 8 γκολ, στη διοργάνωση.

## Προσωπική ζωή
Ο Αφίφ γεννήθηκε στην Ντόχα. Ο πατέρας του, Χασάν Αφίφ, είναι σομαλικής-υεμενικής καταγωγής από τη φυλή Γιάφα και η μητέρα του Αφίφ είναι από την Υεμένη. Ο πατέρας του Αφίφ γεννήθηκε στην Τανζανία και αργότερα μετακόμισε στη Σομαλία. Ο πατέρας του ήταν κορυφαίος παίκτης για τη Χόρσιντ ΦΚ στη Σομαλία και την Εθνική Σομαλίας, πριν μετακομίσει στο Κατάρ και παίξει για την Αλ Ιτιχάντ. Αργότερα έγινε πολίτης του Κατάρ. Αφού αποσύρθηκε ως ποδοσφαιριστής, ήταν προπονητής της Αλ Γκαράφα από το 1986 έως το 1987 και της Αλ Μαρχίγια από το 2001 έως το 2003 και ξανά από το 2006 έως το 2007.

## Διακρίσεις
**Αλ Σαντ**

* Πρωτάθλημα Κατάρ: 2018–19, 2020–21, 2021–22
* Κύπελλο Εμίρη του Κατάρ: 2020, 2021
* Κύπελλο Κατάρ: 2020, 2021
* Κύπελλο Σεΐχη Τζασίμ του Κατάρ: 2019
* Κύπελλο Κατάρ Σταρς: 2019-20

**Εθνική Κατάρ**

* Ασιατικό Κύπελλο Εθνών: 2019, 2023

**Ατομικές**

* Κορυφαίος Σκόρερ στο Πρωτάθλημα Κατάρ: 2019–20
* Κορυφαίος σε Ασίστ στο Πρωτάθλημα Κατάρ: 2018–19, 2019–20
* Ομάδα της Χρονιάς στο Πρωτάθλημα Κατάρ: 2018–19, 2019–20
* Παίκτης της Χρονιάς στο Πρωτάθλημα Κατάρ: 2018–19, 2019–20
* *Estad Doha* Καταριανός Παίκτης της Χρονιάς: 2018, 2019
* Ομάδα της Διοργάνωσης στο Ασιατικό Κύπελλο Εθνών: 2019
* Ασιάτης Ποδοσφαιριστής της Χρονιάς: 2019
* IFFHS Ομάδα της Χρονιάς της ΑΣΠ (άνδρες): 2020
* Καλύτερη Ενδεκάδα στο ΚΟΝΚΑΚΑΦ Γκολντ Καπ: 2021
* Χάλκινη Μπάλα στο Κύπελλο Αραβικών Εθνών: 2021
* Ομάδα της Διοργάνωσης στο Κύπελλο Αραβικών Εθνών: 2021
* Χρυσό Παπούτσι στο Ασιατικό Κύπελλο Εθνών: 2023
* Καλύτερος Παίκτης στο Ασιατικό Κύπελλο Εθνών: 2023

## Παραπομπές


## Εξωτερικοί σύνδεσμοι
* 
* 
* 
* Προφίλ στο Transfermarkt.com

Κατηγορία:Καταριανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Πολιτογραφημένοι πολίτες του Κατάρ
Κατηγορία:Καταριανοί αφρικανικής καταγωγής
Κατηγορία:Ποδοσφαιριστές Εθνικής Κατάρ Κ19
Κατηγορία:Ποδοσφαιριστές Εθνικής Κατάρ Κ20
Κατηγορία:Ποδοσφαιριστές Εθνικής Κατάρ Κ23
Κατηγορία:Ποδοσφαιριστές Εθνικής Κατάρ
Κατηγορία:FIFA Century Club
Κατηγορία:Ποδοσφαιριστές Ασιατικού Κυπέλλου Εθνών 2019
Κατηγορία:Ποδοσφαιριστές Κόπα Αμέρικα 2019
Κατηγορία:Παίκτες νικητές Ασιατικού Κυπέλλου Εθνών Ποδοσφαίρου
Κατηγορία:Ποδοσφαιριστές ΚΟΝΚΑΚΑΦ Γκολντ Καπ 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ασιατικού Κυπέλλου Εθνών 2023
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές Προ Λιγκ Βελγίου
Κατηγορία:Καταριανοί ποδοσφαιριστές στο εξωτερικό
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σπόρτινγκ Χιχόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ξένοι ποδοσφαιριστές στην Ισπανία
Κατηγορία:Ποδοσφαιριστές Αλ Σαντ
Κατηγορία:Ποδοσφαιριστές Πρωταθλήματος Κατάρ
Κατηγορία:Νικητές βραβείου Ασιάτη Ποδοσφαιριστή της Χρονιάς